text: түрікменой газ-мұнай кен орны оңтүстік маңғыстау ойысының өзен-жетібай антиклинді өңіріндегі газ-мұнай кен орны. маңғыстау облысында, ақтау қаласының шығысында 115 км жерде орналасқан, 1969 жылы ашылған. кен орны бат жікқабатына тиесілі өнімді горизонттың табаны бойынша өлшемдері 4,4x1,4 км, амплитудасы 30 келген ендікке жуық бағытта созылған ассиметриялы брахиантиклин қатпардан орын алған. қатпардың солтүстік қанатының еңістену бұрышы 800°, оңтүстігінікі 300°-қа дейін жетеді. тереңдеген сайын қатпардың амплитудасы өсе түседі, сөйтіп xiii өнімді горизонт жатынының қалыңдығы 70 м-ге жетеді. құрылымдардың жазықтықтағы жайғасуы қабаттар бойынша сәйкесіп отырады. бат жікқабатының шөгінділерінде өнімді горизонт бар, олардың үшеуі байос қатқабатында, біреуі төменгі юрада анықталды. өнімді горизонттардың биіктігі 950 м-ге жетеді. флюидтің сипатына қарай екі жатын газды-мұнайлы, алтауы мұнайлы және біреуі газды. қорқоймасының типі жағынан бір жатын қойнауқаттық, күмбездік, қалқаланған, өзгелері қойнауқаттық, күмбездік. өнімді горизонттар құмтастар мен алевролиттерден құралған, кеуектілігі 16-20%, өтімділігі 0,008-0,06 мкм2. қойнауқаттардың өнімді бөлігінің жалпы қалыңдығы 6-15 м-ге, тиімді қалыңдығы 5,5-9,8 м-ге, мұнайға қаныққан қалыңдығы 2.4-5,8 м-ге, газға қаныққан қалыңдығы 3.5-5,1 м-ге дейін өзгереді. жатындардағы мұнайға қанығу коэффициенттері 0,58-0,71, газға қанығу коэффициенті 0,52. бастапқы қойнауқаттық қысым мен температура 15,1-25 мпа-ға және 65-96°с-қа дейін ауытқиды. мұнай шығымы 11,2-72,6 м3/тәу, газдікі мың м3/тәу құрады. мұнайдың тығызыдығы 855-891 кг/м3, тутқыр, аз күкіртті (0,3%), мол парафинді (21,7-30,8%), шайырлы. мұнайда еріген газ метан құрамды (68,8%), ауыр көмірсутектер үлесі 24%-ға дейін жетеді, азот 6,8%. еркін газдың құрамында 68,8-84,5% метан, 9,5-24,4% ауыр көмірсутектер, 5,8-6,8% азот, 0,1-0,2% көмірқышқыл газы бар. хлор-кальцийлі типті қойнауқаттық суларының минералдылығы 125-664 г/л-ге дейін жетеді, 89,9 г/л-ге тең минералдылық төменгі юраның бір ғана горизонтында анықталды. бром мөлшері 346-409 мг/л жетеді, йодбар. жатындардың режимі суарынды. кен орны игеруге дайындалған.